V tem primeru gre lahko za znano obliko zlorabe evropske razsežnosti z namenom povečanja prometa na teh številkah, s katere prejmete klic (t.i. Wangiri zlorabe). Gre za italijanske in še nekatere druge številke, s katerih prejmete neodgovorjeni klic. Zloraba deluje s sistemom, ki naključno generira kratke klice, na katere običajno uporabnik ne utegne odgovoriti. Ko pokličete nazaj, se oglasi angleški telefonski predal z dolgim pozdravnim sporočilom.
Predlagamo, da te klice ignorirate (običajno mobitel zazvoni le enkrat) in ne kličete nazaj, saj se klic plača po ceniku za klicanje v tujino.